Elizabeti wa Utatu

200px|thumb|Élisabeth Catez akiwa msichana mwenye umri wa miaka 20.
Elizabeti wa Utatu, O.C.D. (Avord, Farges-en-Septaine, Ufaransa, 18 Julai 1880 - Dijon, Ufaransa, 9 Novemba 1906) ni jina la kitawa la Élisabeth Catez, anayeheshimiwa na Kanisa Katoliki kama mtakatifu bikira. 

Tangu utotoni alitafuta na kukazia macho ya moyo fumbo la Utatu Mtakatifu, na kupitia tabu nyingi, akiwa bado kijana alifikia alivyotamani kwenye upendo, mwanga na uzimahttps://www.santiebeati.it/dettaglio/76725.

Alipata umaarufu kwa maendeleo ya kiroho katika maisha yake yaliyofichika ndani ya monasteri ya Wakarmeli PekuOf that experience as a professed religious she wrote in a letter: "I can't find words to express my happiness. Here there is no longer anything but God. He is All; He suffices and we live by Him alone" (Letter 91)., hasa baada ya kung'amua fumbo la uwemo wa Utatu Mtakatifu ndani ya roho yake.

Papa Yohane Paulo II alimtangaza mwenye heri tarehe 25 Novemba 1984; Papa Fransisko akamtangaza mtakatifu tarehe 16 Oktoba 2016.

Sikukuu yake inaadhimishwa kila mwaka tarehe 9 NovembaMartyrologium Romanum.

Sala yake
Ee Mungu wangu, Utatu, ninayekuabudu, unisaidie nijisahau kabisa
ili nikukazie macho wewe bila ya kubadilika na kwa utulivu,
kama kwamba roho yangu ingekuwa tayari katika uzima wa milele.

Kisiwepo chochote cha kuvuruga amani yangu
wala cha kunitoa nje yako, wewe usiyebadilika, uliye wangu;
bali kila nukta nizidi kuzama katika vilindi vya fumbo lako!

Tuliza roho yangu; uifanye iwe uwingu wako,
makao yako unayoyapenda zaidi na mahali pa pumziko lako.
Humo nisikuache kamwe peke yako; bali niwemo mzima,
mwenye kukesha na kutenda kwa imani yangu,
mwenye kuzama katika kuabudu,
mwenye kujiachilia kikamilifu kwa utendaji wako, Muumba.

Ee Kristo mpendwa wangu, uliyesulubiwa kwa upendo,
nataka kuwa bibiarusi wa moyo wako,
nataka kukujaza utukufu,
nataka kukupenda hadi kufa kwa upendo!
Lakini nahisi unyonge wangu wote: hivyo nakuomba uwe vazi langu,
ulinganishe matendo yote ya roho yangu na yale ya roho yako,
unizamishe ndani mwako, uenee ndani yangu,
ushike nafasi yangu, ili maisha yangu yawe kioo cha maisha yako tu.
Njoo ndani mwangu ili uabudu, ufidie, uokoe.

Ee Neno wa milele, Neno wa Mungu wangu,
nataka kutumia maisha yangu kukusikiliza,
nataka kuwa msikivu kabisa kwa mafundisho yako,
nijifunze yote kwako,
halafu katika usiku wa roho, katika utupu, katika unyonge
nataka kukukazia macho daima
na kubaki chini ya uangavu wako mkuu.
Ee nyota yangu ninayoiabudu,
unichanganye hata nisiweze tena kukwepa mng’ao wako.

Ee moto unaoteketeza, Roho wa upendo, ushuke ndani yangu
ili katika roho yangu itokee aina ya umwilisho wa Neno!
Niwe kwake mwendelezo wa ubinadamu wake
ambapo aweze kutekeleza upya fumbo lake.

Nawe Baba uniinamie mimi kiumbe chako maskini,
unifunike kwa kivuli chako, usione ndani yangu kitu kingine
isipokuwa mpenzi wako uliyependezwa naye sana.

Enyi watatu wangu, yote yangu, heri yangu,
upweke usio na mipaka, upana ambao napotea ndani yake,
najiachilia kwenu kama mateka.
Mzame ndani mwangu ili nami nizame ndani mwenu,
wakati ninapongojea kuja kutazama katika mwanga wenu
kilindi cha ukuu wenuOrder of Carmelites, Holy Trinity, Whom I Adore , accessed 8 November 2019.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Uwemo wa Utatu Mtakatifu rohoni

Marejeo

Maandishi yake
 Elizabeth of the Trinity. Complete Works. 2 vol. Trans. Alethia Kane and Anne Englund Nash. Washington, DC: ICS Publications, 1984, 1995.

 Viungo vya nje 

 Saints SQPN
 Moorcroft, Jennifer. He Is My Heaven: The Life of Elizabeth of the Trinity. Washington, DC: ICS Publications, 2001. ISBN 0-935216-25-1
 Lilles, Anthony. "Elizabeth of the Trinity: A Saint for Our Time", National Catholic Register

Jamii:Waliozaliwa 1880
Jamii:Waliofariki 1906
Jamii:Mabikira
Jamii:Wakarmeli
Jamii:Wamonaki
Jamii:Watakatifu wa Ufaransa